ทิสโก้ขายตั๋ว บี/อี อายุ7 เดือน จ่ายดอกเบี้ย  2%
ทิสโก้ขายตั๋ว บี/อี อายุ7 เดือน จ่ายดอกเบี้ย&nbsp; 2%&nbsp;&nbsp;ตั้งแต่ 1 กันยายน 2553 ที่ธนาคารทิสโก้ทุกสาขา
31 ส.ค. 2553

ทิสโก้ขายตั๋ว บี/อี อายุ7 เดือน จ่ายดอกเบี้ย  2%  ตั้งแต่ 1 กันยายน 2553 ที่ธนาคารทิสโก้ทุกสาขา
นายเมธา ปิงสุทธิวงศ์ ผู้ช่วยกรรมการผู้จัดการใหญ่อาวุโส  ธนาคารทิสโก้ (TISCO Bank Plc.) เปิดเผยว่า  เพื่อเป็นการเอาใจลูกค้าที่มองหาผลิตภัณฑ์ทางการเงินที่สามารถตอบโจทย์ได้อย่างตรงใจในช่วงที่ภาวะอัตราดอกเบี้ยอยู่ในช่วงขาขึ้นนี้ ทางธนาคารทิสโก้จึงได้ทำการเปิดตัวผลิตภัณฑ์ตั๋วแลกเงิน (บีอี) อายุ 7 เดือน  ดอกเบี้ย 2% ต่อปี จ่ายดอกเบี้ยเมื่อครบกำหนด  ยอดซื้อขั้นต่ำ 500,000 บาท  เริ่มเสนอขายตั้งแต่วันที่ 1 กันยายน 2553 เป็นต้นไป  ที่ธนาคารทิสโก้ทุกสาขา
สำหรับลูกค้าที่สนใจซื้อผลิตภัฑณ์ตั๋วแลกเงินดังกล่าวจะต้องมีบัญชี ออมทรัพย์พิเศษ / ซุปเปอร์ออมทรัพย์ หรือ บัญชีกระแสรายวันพิเศษ อย่างใดอย่างหนึ่ง เพื่อรองรับการโอนดอกเบี้ยจากตั๋วแลกเงิน ทั้งนี้ลูกค้าต้องระบุบัญชีดังกล่าว ณ วันที่ซื้อตั๋วแลกเงิน และบัญชีที่รับดอกเบี้ยจะต้องเป็นชื่อเดียวกันกับตั๋วแลกเงิน
ทั้งนี้ หากลูกค้าปฏิบัติผิดเงื่อนไข เช่น ไถ่ถอนตั๋วแลกเงินก่อนระยะเวลา 3 เดือนนับตั้งแต่วันฝาก ธนาคารจะไม่จ่ายดอกเบี้ย แต่หากไถ่ถอนหลัง 3 เดือนนับตั้งแต่วันฝาก ธนาคารจะจ่ายดอกเบี้ยสำหรับระยะเวลาฝากจริงในอัตราไม่เกิน 0.50% ต่อปี และลูกค้าจะได้รับเงินต้น หลังจากหักดอกเบี้ย (รวมหักภาษี ณ ที่จ่าย) ที่รับไปก่อนหน้านั้น โดยลูกค้าสามารถขอคืนเงินภาษีหัก ณ ที่จ่ายดังกล่าวได้จากสรรพากร กรณีการไถ่ถอนตั๋วแลกเงินก่อนครบกำหนด ต้องทำด้วยตนเอง ณ สาขาที่ออกตั๋วแลกเงิน โดยยื่นสมุดแสดงรายการตั๋วแลกเงินพร้อมหลักฐานแสดงตน
“การนำเสนอตั๋วบีอี 7 เดือนในครั้งนี้นับเป็นการเพิ่มทางเลือกให้กับผู้บริโภคที่มองหาผลิตภัณฑ์ทางการเงินที่จะสามารถให้ผลตอบแทนในระดับที่น่าพึงพอใจและสูงกว่าอัตราดอกเบี้ยเงินฝากทั่ว ๆ ไป  ซึ่งจะเจาะกลุ่มลูกค้าเที่ไม่ต้องการล็อคเงินยาว ในช่วงที่ทิศทางอัตราดอกเบี้ยยังอยู่ในช่วงขาขึ้น ซึ่งอัตราดอกเบี้ยที่เรานำเสนอที่ 2% ต่อปี ก็ถือเป็นระดับที่น่าสนใจมากหากเทียบอัตราดอกเบี้ยในตลาด ทำให้เชื่อว่าผลิตภัณฑ์นี้จะได้รับการตอบรับที่ดี”        
นอกจากนี้ทางธนาคารยังได้ทำการขยายเวลาเสนอขายผลิตภัณฑ์ตั๋วแลกเงิน 555  อายุ 24 เดือน  จ่ายดอกเบี้ยแบบขั้นบันได ตั้งแต่ 1.75 - 5.50%  ยอดซื้อขั้นต่ำ 500,000 บาท (ทวีคูณ 100,000 บาท)   ออกไปจากเดิมสิ้นสุดวันที่ 31 สิงหาคม 2553 ที่ผ่านมา เป็น 30 กันยายน 2553 
สำหรับผู้ที่สนใจสามารถสอบถามรายละเอียดเพิ่มเติมได้ที่ ธนาคารทิสโก้ ทุกสาขา  หรือสอบถาม TISCO Contact Center โทร. 02-633-6000 ตลอด 24 ช.ม.